**Lou Diamond Phillips** (født 17. februar 1962) er en amerikansk skuespiller på film, TV og teater.

Phillips ble født som Lou Diamond Upchurch på Subic Bay US Naval Station i Zambales på Filippinene, sønn av Lucita Aranas og Gerald Upchurch, en offiser i United States Navy. Hans far var amerikaner av skotsk-irsk avstamming og en fjerdedel Cherokee-avstamning, og hans mor, født i Candelaria, var fra Filippinene med både spansk, kinesisk, hawaiisk og japansk avstamning. Phillips vokste opp i Texas, der han studerte ved Flour Bluff High School før han ble uteksaminert fra University of Texas som ligger i Arlington. 

Phillips’ gjennombrudd som skuespiller kom da han spilte hovedrollen i filmen La Bamba. Han fikk en Golden Globe-nominasjon for sin birolle i Stand and Deliver, og en Tony Award-nominasjon for hans rolle i filmen *The King and I*. Han opptrådte i Young Guns i 1988, og i oppfølgeren Young Guns II i 1990. I 1994 spilte han i Teresa's Tattoo, og i 1998 fikk han en rolle i Another Day in Paradise. Andre kjente filmer Phillips har vært med i inkluderer Tapperhet i strid fra 1996, Che, og Love Takes Wing. Før hans store gjennombrudd som skuespiller, spilte Phillips i TV-serien *Miami Vice*, i episoden «Red Tape» som ble vist 13. mars 1987, der han portretterte FBI-agenten Bobby Diaz. Phillips hadde en rolle i den første sesongen av TV-serien *24* som en hemmelig agent for de amerikanske myndighetene der han spilte mot den tidligere *Young Guns*-stjernen Kiefer Sutherland. Phillips har en fast rolle i TV-serien *Numb3rs*, der han spiller rollen som Ian Edgerton, en FBI-agent og skarpskytter som arbeider som instruktør på Quantico. Phillips debuterte på Broadway-teateret i 1996.

Phillips giftet seg med Julie Cypher, en regi-assistent, 17. september 1987. De ble skilt etter nesten tre år, den 5. august 1990, da Cypher forlot ham for å begynne et forhold med rockemusiker Melissa Etheridge. Phillips hadde deretter et forhold med Jennifer Tilly, men de to giftet seg aldri. Phillips giftet seg senere med Penthouse-modell Kelly Preston Phillips, de har to døtre: Grace Moorea og Isabella Patricia (tvillinger født 5. oktober 1997). Tvillingdøtrene bor sammen med deres mor etter at Phillips og Preston tok ut en seperasjon i 2004 og deres skilsmisse ble sluttført i juli 2007. 

Phillips giftet seg i august 2007 og fikk datteren Indigo Sanara som ble født i oktober 2007. Den 11. august 2006 ble Phillips arrestert for vold i sitt eget hjem i Los Angeles etter en krangel med sin samboer og fremtidige kone, makeup-artist Yvonne Boismier. Phillips ble dømt til tre års prøvetid og han fikk 200 timer med samfunnstjeneste for denne voldsepisoden.

Referanser
----------

1. ↑   Roglo, Roglo person ID p=lou+diamond;n=upchurch, oppført som Lou Diamond Upchurch[Hentet fra Wikidata]
2. ↑   GeneaStar, GeneaStar person-ID phillipsl[Hentet fra Wikidata]
3. ↑   filmportal.de, Filmportal-ID daaba188b1494ea4aba831d6c290ca70, besøkt 9. oktober 2017[Hentet fra Wikidata]
4. ↑   Internet Broadway Database, Internet Broadway Database person-id 56121, besøkt 9. oktober 2017[Hentet fra Wikidata]
5. ↑   www.theatreworldawards.org[Hentet fra Wikidata]

Eksterne lenker
---------------

* (en) Lou Diamond Phillips på Internet Movie Database Rediger på Wikidata

* (sv) Lou Diamond Phillips i Svensk Filmdatabas Rediger på Wikidata

* (da) Lou Diamond Phillips på Filmdatabasen Rediger på Wikidata

* (da) Lou Diamond Phillips på Scope Rediger på Wikidata

* (fr) Lou Diamond Phillips på Allociné Rediger på Wikidata

* (en) Lou Diamond Phillips på AllMovie Rediger på Wikidata

* (en) Lou Diamond Phillips hos Turner Classic Movies Rediger på Wikidata

* (en) Lou Diamond Phillips hos Rotten Tomatoes Rediger på Wikidata

* (en) Lou Diamond Phillips hos The Movie Database Rediger på Wikidata

* (en) Lou Diamond Phillips hos Internet Broadway Database Rediger på Wikidata

* (en) Lou Diamond Phillips hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |